61970J0008
DOMSTOLENS DOM
AF 18. NOVEMBER 1970
Kommissionen for De europæiske Fællesskaber
mod Den italienske Republik
Sag 8/70
Processprog: Italiensk
Angående:
Spørgsmålet, om Dén italienske Republik har tilsidesat en af de pligter, som påhviler den i medfør af traktaten om oprettelse af Det europæiske økonomiske Fællesskab, ved at opkræve en afgift på 0,05 % for administrative ydelser ved import af varer fra de andre medlemsstater.
Domskonklusion:
1.
Ved i forbindelse med import fra de andre medlemsstater at opkræve en afgift på 0,05 % for administrative ydelser for varer, som er omfattet af Rådets forordninger om visse fælles landbrugsordninger, samt for visse ved forarbejdning af landbrugsvarer fremstillede varer, der er importeret fra de andre medlemsstater, har Den italienske Republik tilsidesat de forpligtelser, som påhviler den i medfør af EØF-traktatens artikel 189 sammenholdt med de nævnte forordninger.
2.
Ved at opkræve en afgift på 0,05 % for administrative ydelser for andre varer importeret fra de andre medlemsstater end dem, som er omfattet af ovennævnte forordninger, har Den italienske Republik tilsidesat de forpligtelser, der påhviler den i medfør af EØF-traktatens artikel 13 sammenholdt med direktiv nr. 68/31 /EØF af 22. december 1967.
Generaladvokatens forslag til afgørelse :
Det bør statueres, at Den italienske Republik har tilsidesat de forpligtelser, der påhviler den i medfør af EØF-traktatens artikel 189 sammenholdt med visse artikler i en række landbrugs-forordninger, idet den på de varer, som er omfattet af de pågældende forordninger, og som er importeret fra andre medlemsstater, opkræver en afgift på 0,05 % for administrative ydelser i henhold til lov nr. 330 af 15. juni 1950. Desuden bør det statueres, at Den italienske Republik ved at opkræve den pågældende afgift på andre varer, der importeres fra fællesskabslandene, har tilsidesat de forpligtelser, der påhviler den i medfør af EØF-traktatens artikel 189 sammenholdt med direktiv nr. 68/31 af 22. december 1967.
Sammendrag
Medlemsstater — forpligtelser — ikke-overholdelse — ansvar — omfang — forfatningsmæssigt uafhængige institutioner
(EØF-traktatens artikel 169)
En medlemsstat ifalder ansvar efter artikel 169, uanset hvilket statsorgan der ved sin handling har været årsag til ikke-overholdelsen, endog selv om der er tale om en forfatningsmæssigt uafhængig institution.